આજકાલ હાથેથી લખવાનું તો જાણે ભૂલાઈ જ ગયું છે. જેમને ખૂબ લખવાનું થાય છે એમને કમ્પ્યુટર કે મોબાઇલમાં ટાઇપ કરવું પણ કંટાળાજનક લાગે છે. એમને માટે ખરેખર ઉપયોગી છે આ સર્વિસ… આજે તો લખી લખીને આંગળાં દુખી ગયાં! આવું કાં તો તમે પોતે ક્યારેક ને ક્યારેક બોલ્યા હશો, કાં વારંવાર બોલતા હશો અથવા બીજાને આવું કહેતાં સાંભળતા હશો. જેમનું કામ જ લખવાનું છે એમને લખી લખીને હાથ કે આંગળાં દુખે એ ક્યારેય પાલવે નહીં, પણ આવું થતું હોય છે એ જાતઅનુભવ છે!